
Bucureşti  17.01.2001

Nr.XVIII/2/94

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import, cu care comisia noastră a fost sesizată în fond cu adresa Biroului Permanent nr.7 din 15 ianuarie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  17.01.2001

Nr.94

RAPORT

asupra proiectului de Lege pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import
In urma examinării proiectului de Lege pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import în şedinţa din 17 ianuarie 2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Titlu
“LEGE pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import”.
Se completează titlul legii, după cum urmează:

“LEGE pentru aprobarea Ordonanţei de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal cuvenite statului, pentru unele bunuri provenite din import”.

Autor: Dl. Deputat Florin Georgescu – Grup Parlamentar PDSR
Completarea este necesară pentru a preciza nuanţa financiară.

2.
Articol unic:

“Se aprobă Ordonanţa de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal pentru unele bunuri provenite din import”.
Prin consecinţă, se aduce aceeaşi completare:

“Se aprobă Ordonanţa de urgenţă a Guvernului nr.4/2001 privind scutirea temporară de la plata drepturilor de import şi a comisionului vamal cuvenite statului, pentru unele bunuri provenite din import”.

Autor: Dl. Deputat Florin Georgescu – Grup Parlamentar PDSR
Idem.

3.
Art.1.

“Se scutesc temporar de la plata drepturilor de import şi a comisionului vamal, bunurile prevăzute în anexa care face parte integrantă din prezenta ordonanţă de urgenţă”.
Se completează în mod corespunzător în textul articolului:

“Se scutesc temporar de la plata drepturilor de import şi a comisionului vamal, cuvenite statului, bunurile prevăzute în anexa care face parte integrantă din prezenta ordonanţă de urgenţă”.

Autor: Dl. Deputat Florin Georgescu – Grup Parlamentar PDSR
Idem.

In cursul dezbaterii în comisie, următorul amendament nu a fost acceptat:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.

Dl. deputat Vasile Moiş – Grup Parlamentar PRM, recomandă:

“Amendarea proiectului cu un text care să prevadă o condiţie pentru aplicarea prevederilor ordonanţei, în sensul că sunt scutite temporar de la plata drepturilor de import şi a comisionului vamal bunurile provenite din import, prevăzute în ordonanţă, cu condiţia ca importul să fie făcut direct de către beneficiar”.

Motivaţie: Dacă importul este făcut de către intermediari, firme private “căpuşă”, se creează pentru acestea un avantaj deosebit, posibilităţi imense de câştig, în detrimentul celorlalţi agenţi economici privaţi care nu beneficiază de astfel de facilităţi.

În această situaţie s-ar încălca art.16, alin.2 din Constituţia României.
Prevederea propusă în acest amendament are caracter discriminatoriu şi nu se poate accepta.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Daniel Ionescu

Experţi parlamentari:

Bărdiţă Mariana

Onete Alexandru

